আমাদের দেশের গণতান্ত্রিক রাজনীতিক দলের নেতা-নেত্রীরা তাঁদের ওপর অর্পিত দায়িত্ব নিষ্ঠার সঙ্গে পালন এবং তৎসঙ্গে প্রাসঙ্গিক বিষয়গুলো যথাযথভাবে উপস্থাপন করার কারণে আন্তর্জাতিক মাতৃভাষা দিবসের উৎসভূমি হিসাবে বাংলাদেশ পরিচিতি লাভ করেছে। এ বিষয়টি জানানোর জন্য এখন বিশ্বের অনেক দেশেই শহিদ মিনার তৈরি করার জন্য সরকার জায়গা দিচ্ছে। ভাষার জন্য একটি দেশের মানুষ কী করতে পারে সে উদাহরণ দিয়ে তাঁরাও তাঁদের জনগণকে উজ্জীবিত ও উদ্বুদ্ধ করার চেষ্টা করেন। এর ফলে, আজ বাংলাদেশের মাতৃভাষা দিবস অনেক দেশের কাছে দৃষ্টান্ত হয়ে উঠেছে। এ নিয়ে গড়ে উঠছে বিভিন্ন গবেষণাকেন্দ্র।